CELEX: 32014R0918
Language: sl
Date: 2014-08-22 00:00:00
Title: Izvedbena uredba Komisije (EU) št. 918/2014 z dne 22. avgusta 2014 o spremembi Izvedbene uredbe (EU) št. 540/2011 glede pogojev za odobritev aktivne snovi nerazvejena veriga feromonov iz reda Lepidoptera  Besedilo velja za EGP

23.8.2014   
            
            
               SL
            
            
               Uradni list Evropske unije
            
            
               L 251/24
            
         IZVEDBENA UREDBA KOMISIJE (EU) št. 918/2014
   z dne 22. avgusta 2014
   o spremembi Izvedbene uredbe (EU) št. 540/2011 glede pogojev za odobritev aktivne snovi nerazvejena veriga feromonov iz reda Lepidoptera
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti člena 13(2)(c) Uredbe,
   ob upoštevanju naslednjega:
   
               (1)
            
            
               Aktivna snov nerazvejena veriga feromonov iz reda Lepidoptera je bila z Direktivo Komisije 2008/127/ES (2) vključena v Prilogo I k Direktivi Sveta 91/414/EGS (3) v skladu s postopkom iz člena 24b Uredbe Komisije (ES) št. 2229/2004 (4). Odkar je Uredba (ES) št. 1107/2009 nadomestila Direktivo 91/414/EGS, se ta snov šteje za registrirano v skladu z navedeno uredbo in je na seznamu v delu A Priloge k Izvedbeni uredbi Komisije (EU) št. 540/2011 (5).
            
         
               (2)
            
            
               V skladu s členom 25a Uredbe (ES) št. 2229/2004 je Evropska agencija za varnost hrane (v nadaljnjem besedilu: Agencija) 13. decembra 2013 Komisiji predložila svoje stališče o osnutku poročila o pregledu nerazvejene verige feromonov iz reda Lepidoptera (6). Agencija je svoje mnenje o nerazvejeni verigi feromonov iz reda Lepidoptera sporočila tudi prijavitelju. Komisija ga je pozvala, naj predloži pripombe na osnutek poročila o pregledu nerazvejene verige feromonov iz reda Lepidoptera. Države članice in Komisija so osnutek poročila o pregledu in mnenje Agencije pregledale v Stalnem odboru za rastline, živali, hrano in krmo ter končno različico pripravile 11. julija 2014 v obliki poročila Komisije o pregledu nerazvejene verige feromonov iz reda Lepidoptera.
            
         
               (3)
            
            
               Potrjeno je, da se aktivna snov nerazvejena veriga feromonov iz reda Lepidoptera šteje za registrirano v skladu z Uredbo (ES) št. 1107/2009.
            
         
               (4)
            
            
               Nerazvejena veriga feromonov iz reda Lepidoptera je skupina feromonov, ki jo naravno proizvajajo žuželke iz reda Lepidoptera. Celotna skupina ima skupno strukturno opredelitev in mehanizem delovanja. Poročilo o pregledu nerazvejane verige feromonov iz reda Lepidoptera (SANCO/2633/2008) vsebuje seznam posameznih spojin, ki imajo skupno strukturno opredelitev nerazvejene verige feromonov iz reda Lepidoptera in se nahajajo v registriranih fitofarmacevtskih sredstev. Navedeni seznam bo ustrezno posodobljen.
            
         
               (5)
            
            
               V skladu s členom 13(2) Uredbe (ES) št. 1107/2009 v povezavi s členom 6 Uredbe ter ob upoštevanju sedanjih znanstvenih in tehničnih dognanj je treba spremeniti pogoje za odobritev nerazvejene verige feromonov iz reda Lepidoptera. Zlasti je primerno zahtevati dodatne potrditvene informacije.
            
         
               (6)
            
            
               Prilogo k Izvedbeni uredbi (EU) št. 540/2011 bi bilo zato treba ustrezno spremeniti.
            
         
               (7)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Sprememba Izvedbene uredbe (EU) št. 540/2011
   Del A Priloge k Izvedbeni uredbi (EU) št. 540/2011 se spremeni v skladu s Prilogo k tej uredbi.
   Člen 2
   Začetek veljavnosti
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 22. avgusta 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 309, 24.11.2009, str. 1.
   
      (2)  Direktiva Komisije 2008/127/ES z dne 18. decembra 2008 o spremembi Direktive Sveta 91/414/EGS zaradi vključitve nekaterih aktivnih snovi (UL L 344, 20.12.2008, str. 89).
   
      (3)  Direktiva Sveta 91/414/EGS z dne 15. julija 1991 o dajanju fitofarmacevtskih sredstev v promet (UL L 230, 19.8.1991, str. 1).
   
      (4)  Uredba Komisije (ES) št. 2229/2004 z dne 3. decembra 2004 o določitvi nadaljnjih podrobnih pravil za izvajanje četrte faze delovnega programa iz člena 8(2) Direktive Sveta 91/414/EGS (UL L 379, 24.12.2004, str. 13).
   
      (5)  Izvedbena uredba Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (UL L 153, 11.6.2011, str. 1).
   
      (6)  Evropska agencija za varnost hrane. Sklep o strokovnem pregledu ocene tveganja pesticidov z aktivno snovjo nerazvejena veriga feromonov iz reda Lepidoptera. EFSA Journal 2014;12(1):3524. 537 str., doi:10.2903/j.efsa.2014.3524. Na voljo na spletu: www.efsa.europa.eu/efsajournal.
   
      PRILOGA
      V delu A Priloge k Izvedbeni uredbi (EU) št. 540/2011 se vrstica 255 o aktivni snovi nerazvejena veriga feromonov iz reda Lepidoptera nadomesti z naslednjim:
      
         
                     Št.
                  
                  
                     Splošno ime, identifikacijska številka
                  
                  
                     Ime po IUPAC
                  
                  
                     Čistost
                  
                  
                     Uveljavitev
                  
                  
                     Veljavnost registracije
                  
                  
                     Posebne določbe
                  
               
                     „255
                  
                  
                     nerazvejena veriga feromonov iz reda Lepidoptera
                  
                  
                     Poročilo o pregledu (SANCO/2633/2008)
                  
                  
                     Poročilo o pregledu (SANCO/2633/2008)
                  
                  
                     1. september 2009
                  
                  
                     31. avgust 2019
                  
                  
                     DEL A
                     Registrirajo se lahko samo kot atraktanti.
                     DEL B
                     Za izvajanje enotnih načel iz člena 29(6) Uredbe (ES) št. 1107/2009 se upoštevajo ugotovitve iz poročila o pregledu nerazvejene verige feromonov iz reda Lepidoptera (SANCO/2633/2008) in zlasti dodatka I in II h končni različici poročila, ki jo je pripravil Stalni odbor za rastline, živali, hrano in krmo.
                     Pogoji uporabe po potrebi vključujejo ukrepe za zmanjšanje tveganja.
                     Prijavitelj predloži potrditvene informacije o:
                     
                                 1.
                              
                              
                                 genotoksičnem profilu spojin z aldehidno skupino;
                              
                           
                                 2.
                              
                              
                                 izpostavljenosti ljudi in okolja zaradi različnih načinov uporabe nerazvejene verige feromonov iz reda Lepidoptera kot fitofarmacevtskega sredstva v primerjavi z vrednostmi naravnega ozadja navedenih feromonov.
                              
                           Vložnik Komisiji, državam članicam in Agenciji predloži informacije iz točke 1 do 31. decembra 2015, iz točke 2 pa do 31. decembra 2016.“